ДУА “Пагост-Загародская сярэдняя школа імя славянскіх асветнікаў Кірыла і Мяфодзія” Пінскага раёна

Аўтар: настаўнік пачатковых класаў вышэйшай кваліфікацыйнай катэгорыі, Мелюх Таццяна Мікалаеўна

Тэлефон: 8 044 455 39 52

(Распрацоўка вучэбнага занятку па вучэбным прадмеце для 1 класа)

**Урок 17**

**Тэма:** Замацаванне

**Мэта:** плануецца, што ў канцы ўрока вучні замацуюць веданне саставу лікаў 2, 3.

**Задачы:**

* замацоўваць уменне весці лічэнне колькаснымі і парадкавымі лічэбнікамі;
* развіваць уменне састаўляць і запісваць роўнасці і няроўнасці з лікамі 1, 2, 3;
* паўтарыць веданне саставу лікаў 2 і 3;
* выхоўваць інтарэс да прадмета, уменне супрацоўнічаць.

**Абсталяванне:** вучэбны дапаможнік “Матэматыка 1 кл.” 1 ч.(Г.Л.Мураўёва, М.А.Урбан); рабочы сшытак да дапаможніка “Матэматыка 1 кл” 1 ч.; геаметрычныя фігуры; карткі з лікамі і знакамі; наглядны матэрыял.

**Ход урока**

**І Арганізацыйны момант.**

Я ўмею хутка думаць.

Я ўмею разважаць.

На ўроку вельмі добра

Буду ўсё запамінаць.

**ІІ Актуалізацыя ведаў і навыкаў навучэнцаў.**

* Лік да 20 уперад і назад. (Можна выкарыстоўваць лікавы рад.)
* Палічыце ад 3 да 6, ад 17 да 2.
* Назавіце лік, які ідзе за лікам 1, 11.
* Назавіце лік, які стаіць перад лікам 6, 16.
* Які лік стаіць справа ад ліку 5, злева ад ліку 7?
* Які лік стаіць паміж лікамі 2 і 4?
* Назавіце суседзяў ліку 3.

***Вусны лік***

1)Гульня “Злаві рыбку”.

**2 - 1**

**2 + 1**

**3 - 1**

**1 + 1**

    

    

2)Вылічальная машына.

****

****

**1**

**+1**

**2**

**3**

4)Рашэнне задач.

*Вучні састаўляюць запісы на партах пры дапамозе картак з лічбамі і знакаў дзеянняў.*

* Вавёрка прынесла ў дупло 2 арэхі і 1 жолуд. Колькі ўсяго арэхаў і жалудоў прынесла вавёрка ў дупло?
* На галінцы сядзела 3 птушкі. Потым 1 птушка паляцела. Колькі птушак засталося сядзець на галінцы?

**Настаўнік: Тэма нашага ўрока** - Замацаванне. Будзем адпрацоўваць уменне састаўляць і запісваць роўнасці і няроўнасці з лікамі 1, 2, 3.

***Фізкультхвілінка***

У панядзелак я купаўся,

А ў аўторак – маляваў.

У сераду доўга мыўся,

А ў чацвер у футбол гуляў.

У пятніцу я скакаў, бегаў,

Вельмі доўга танцаваў.

А ў суботу і нядзелю,

Цэлы дзень адпачываў.

**ІІІ Замацаванне ведаў і спосабаў дзейнасці.**

1)Параўнанне.

*Вучні спачатку састаўляюць схемы з геаметрычных фігур па ўказанні настаўніка. Затым пад схемамі састаўляюць няроўнасці з дапамогай картак з лічбамі і знакаў параўнання.*

 **2 < 3 3 > 1 2 = 2**

***Работа з вучэбным дапаможнікам***

2)с.35, №12

Вучні ў гэтым заданні суадносяць сюжэтныя малюнкі, схемы і запісы.

3)с.35, №13

Вучні з элементаў танграма складаюць фігуру рыбкі па ўзоры.

4)с.35, №14

У заданні трэба знайсці два аднолькавых вядра з пяці намаляваных. (Першае і чацвёртае вядро.)

***Фізкультхвілінка для вачэй***

***Работа ў рабочым сшытку***

(Пасля кожнага задання вучні ставяць сабе адзнаку на лінеечках поспеху. Перад кожным заданнем настаўнік называе па якому крытэрыю будзе ацэніна работа.)

5)с.19, №3

Вучні злучаюць лініяй малюнак з адпаведным прыкладам і рашаюць яго.

6)с.19, №4

У заданні неабходна параўнаць колькасць мностваў і ў адпаведнасці з малюнкам зрабіць запісы са знакамі “ < ”, “ > ” або “ = ”.

7)с.19, №5

Вучні з апорай на рад лікаў вызначаюць прапушчаныя лікі і ўпісваюць іх у пустыя акенцы.

**ІV Падвядзенне вынікаў.**

* Назавіце прыклады з адказам 2.
* Колькі будзе, калі да 2 дадаць 1?
* Які лік атрымаецца, калі ад ліку 3 адняць лік 2?

**V Рэфлексія “Злаві рыбку”.**



Вучні выбіраюць адну рыбку і паднімаюць яе ўверх.

 Не задаволены сваёй работай на ўроку.

  Работай на ўроку задаволены, але мог працаваць яшчэ лепш.

 Задаволены сваёй работай на ўроку, выдатна працаваў.